উত্তর কোরিয়া
উত্তর কোরিয়ার পর্যটন সরকার দ্বারা কঠোরভাবে নিয়ন্ত্রিত। দেশটির পূর্ব প্রান্তে সাগরের কোল ঘেঁষে অবস্থিত কুমগানসান নামের পর্বত ও অরণ্যময় এলাকাটি মনোরম দৃশ্যের জন্য পর্যটকদের কাছে খুবই আকর্ষণীয়। উত্তর কোরিয়া সরকার জায়গাটিকে একটি পর্যটন এলাকা হিসেবে নির্ধারণ করেছে এবং এটি সরকারের বৈদেশিক মুদ্রা আয়ের অন্যতম উৎস বলে এখানে সমস্ত অর্থের আদান-প্রদান ডলারে সম্পন্ন হয়। রাজধানী পিয়ংইয়াং শহরটিতেও পর্যটকদের জন্য অনেক দর্শনীয় স্থান আছে, বিশেষ করে উত্তর কোরিয়ার কেন্দ্রীয় চিড়িয়াখানাটি।
পিয়ং ইয়াং
শহরটি দেশটির রেল, সড়ক ও বিমান পরিবহন ব্যবস্থারও কেন্দ্র হিসেবে কাজ করছে। শহরের ভেতরে সাধারণ জনগণের চলাচলের সুবিধার্থে বাস, পাতালরেল ও ট্রলি ব্যবস্থা আছে। শহরের কাছেই সুনান আন্তর্জাতিক বিমানবন্দরটি উত্তর কোরিয়াতে বিদেশীদের প্রবেশের একমাত্র পথ।